Lav et referat af nedenstående tekst:

Tekst:
Seks personer blev kvæstet ved en arbejdsulykke på havnen i Hirtshals mandag, hvor et betondæk faldt sammen under dem i forbindelse med en renovering. To personer kom alvorligt til skade ved ulykken. Nu får tre virksomheder en løftet pegefinger af Arbejdstilsynet, skriver Avisen.dk . Det er HC & Engholt Entreprenører, Unicon A/S og bygherren Hav Line Terminal A/S, som bliver sanktioneret. HC & Engholt Entreprenører og Unicon A/S strafes med dét, der hedder "Afgørelse uden handlepligt". Her konstaterer Arbejdstilsynet, at virksomhederne har overtrådt arbejdsmiljølovgivningen, men virksomhederne skal ikke foretage konkrete handlinger. Hav Line Terminal A/S har fået strakspåbud om, at der ikke må arbejdes hverken over eller under en stålkonstruktion ved pladsen. Stålkonstruktion kunne ikke holde til vægten Martin Skåning, der er tilsynschef i Arbejdstilsynet, forklarer til Avisen.dk, at ulykken skete, fordi den stålkonstruktion, som medarbejderne arbejdede på, ikke kunne holde til al vægten. Medarbejderne var ved at udstøbe beton ovenpå andre betonelementer, og det ekstra lag vejede 50 tons. Derfor styrtede konstruktionen sammen. - Vi kan konstatere, at der er sket nogle beregningsfejl over, hvor meget vægt stålkonstruktionen og ståldragerne, der holder det hele oppe, har kunnet holde til, siger Martin Skåning til Avisen.dk. Han understreger, at ulykken kunne have kostet menneskeliv. Avisen.dk skriver, at endnu en virksomhed er i fare for at blive sanktioneret af Arbejdstilsynet i forbindelse med ulykken.

Referat:
Tre virksomheder i Hirtshals bliver sanktioneret efter en alvorlig arbejdsulykke, skriver Avisen.dk.